Cesa ëd Santa Cristin-a (Turin)
La cesa ëd Sata Cristin-a, ansema a la cesa binela ëd San Carl, as treuva an sla banda meridional ëd Piassa San Carl a Turin, an diression ëd Pòrta Neuva.

A l'é stàita construìa a parte dël 1639 për volèj ëd Cristin-a ëd Fransa, prima Madama Real, an suivend un dissegn ëd Carl ëd Castlamont. La faciada , an màrmol e granì, ancurvà ant la part sentral, a l'é euvra ëd Filippo Juvarra (1715-1718); le stàtue an sla faciada a son d'Antonio Tantardini e Nicola Casana.

L'intern a l'ha n'unica navà; a còsta a l'autar magior, as deurv na cappela retangolar con na pitura d'Antonio Triva antitolà "Arpòs da la fuga an Egit".

Santa Cristin-a